Karlsruhe (Landkreis)

De Landkring Karlsruhe is in bestjoerlik distrikt yn 'e Dútske dielsteat Baden-Wuertemberch. De lânkring waard oprjochte yn 1938. Stêden en gemeenten Yn 'e lânkring lizze de folgjende stêden en gemeenten: Bretten, Bruchsal, Ettlingen, Rheinstetten, Stutensee en Waghäusel binne Große Kreisstädte. Gearwurkingsferbannen Yn 'e lânkring binne twa ferskillende soarten gearwurkingsferbannen: Gemeindeverwaltungsverbände (GVV). Vereinbarte Verwaltungsgemeinschaften (VVG). It iennige Gemeindeverwaltungsverband yn 'e lânkring is: GVV Philippsburg mei de sit yn Philippsburg; oansletten gemeenten binne: de stêd Philippsburg en de gemeente Oberhausen-Rheinhausen. Vereinbarte Verwaltungsgemeinschaften yn 'e lânkring binne: VVG fan 'e gemeente Bad Schönborn mei de gemeente Kronau. VVG fan 'e stêd Bretten mei de gemeente Gondelsheim. VVG fan 'e stêd Bruchsal mei de gemeenten Forst, Hambrücken und Karlsdorf-Neuthard. VVG fan 'e gemeente Graben-Neudorf mei de gemeente Dettenheim. VVG fan 'e stêd Oberderdingen mei de gemeente Kürnbach. VVG fan 'e gemeente Sulzfeld mei de gemeente Zaisenhausen. In GVV is in gearwurking tusken teminsten twa gemeenten yn Baden-Wuertemberch mei it doel om yn it ramt fan gemeentlik selsbestjoer yn in grutter ferbân publike taken út te fieren, sûnder dêrby selsstannigens yn te leverjen. Sa wurde bygelyks de administraasjes fan 'e yn in VVG oansletten gemeenten gearfoege, itjinge jild útsparret. In oar foarbyld fan in taak kin bygelyks it ferstjoeren fan belestingoanslaggen oan ynwenners fan 'e oansletten gemeenten wêze. Yn oare Dútske dielsteaten binne soartegelikense gearwurkingsferbannen tusken gemeenten ûnder oare nammen bekend. De VVG is in foarm fan yntergemeentlike gearwurking yn Baden-Wuertemberch. Yn dat gefal nimt in gemeente (yn it Dútsk in erfüllende Gemeinde of ferfangende gemeente) taken fan in GVV oer, sûnder dat in GVV de juridyske selsstannigens ferliest. De VVG hat sels dus gjin juridysk foech en is likemin in gemeenteferbân. In VVG wurdt troch in bestjoersoerienkomst oprjochte en bestiet út meardere oanbuorjende gemeenten yn in mienskiplike lânkring.